Potpredsednik Kine u Beloj kući
Predsednik Barak Obama će sutra da dočeka kineskog potpredsednika Šija Đinpinga, za kojeg se predviđa da će biti predsednik Kine
Januar u Pekingu. Sadašnji i bivši američki i kineski zvaničnici obeležavaju 40. godišnjicu posete Kini predsednika Ričarda Niksona, koja je 1972. otvorila put za normalizaciju odnosa dve zemlje. Među prisutnima je bio i potpredsednik Ši Đinping, koji je podsetio na složena pitanja koja okružuju kinesko-američke odnose. „ Očekuje se da Ši ove godine postane generalni sekretar kineske Komunističke partije, a iduće godine i predsednik Kine. On stiže u Belu kuću otprilike godinu posle zvanične posete sadašnjeg kineskog predsednika Hua Đintaoa. Dočekujući prošle godine predsednika Hua, Obama je naglasio važnost saradnje Sjedinjenih Država i Kine. Ipak, postoje velike razlike u pogledu trgovine, ljudskih prava, Irana i Severne Koreje. Kina je zajedno sa Rusijom nedavno uložila veto na rezoluciju Saveta bezbednosti Ujedinjenih nacija o Siriji, koju je Vašington podržao. U svom govoru o Stanju unije, prošlog meseca, predsednik Obama je pomenuo Kinu kada je obećao da će se boriti protiv nepoštene trgovinske prakse. Kenet Libertal je direktor Kineskog centra „Džon El Tornton“ u Institutu „Brukings“ ovde u Vašingtonu. Kina je zabrinuta zbog toga što Sjedinjene Države povećavaju svoje vojno prisustvo u azijsko-pacifičkom regionu, što se naširoko smatra protivtežom sve većim kineskim pretenzijama na tom području. Dejvid Lempton, šef programa kineskih studija na Visokoj školi za međunarodne nauke „Džons Hopkins“ u Vašingtonu, kaže da bi Ši Đinping tokom posete Beloj kući mogao da iznese dalja uveravanja o kineskim namerama. Ši Đinping iz Vašingtona treba da otputuje u Ajovu na srednjem zapadu i potom Kalifroniju, pre povratka u Kinu.